Aarhuus Stifts-Tidende, 1799-03-20
Førstkommende Tirsdag den 26de Martii, Torsdagen den 28de ejusdem, og Tirsdagen den 2den April om Eftermiddagen Kl. 3 bliver holdet offentlig Auction i afgangne Vognmand Christen Pedersens Stervboehuus paa Middelgaden; over følgende her paa Aarhuus Mark værende og bemeldte Stervboe tilhørende Gaards Avlinger. 1) En heel Gaards Avl kaldet Maren Kruses paa Fischergaden. 2) En dito kaldet Magister Paasche. 3) Et halv dito kaldet Frederich Laursen paa Broberg. Alt efter de Conditioner som paa Auctionsstædet vordet bekiendt, da disse Gaards Avlinger bemeldte 2den April absolut og uden flere Auctioners Holdelse til den Høistbydende vorder bortsolgt; thi ville de Lysthavende behage bemeldte Tid og Sted at indfinde sig. Aarhuus, den 15de Martii 1799. Saa nødig jeg ville bekiendtgjøre noget som kunne henregnes til nogen Mands Præjudice eller offentlige Credits Svækkelse, saa nødsaget er jeg, for min egen Æres og Velfærds Skyld, herved at underrette Publicum om: At de Jordebøger og Conditioner, som efter den af mit høie Herskab, Høivelbaarne Hr. Kammerherre de Berregaard i Aviserne indrykkede Bekiendtgiørelse om Auctions Holdelse over Stamhuset Kiølbyegaard og Weslesgaard, fra sidste medio Januarii at paa adskillige Steder i de danske Provindser, skulle være nedlagte til Liebhabernes behagelige Eftersyn, at mig, efter høibemeldte min Herre Ordre, vare bestilt hos Bogtrykker Wandall i Aalborg og af ham love færdige til forbemeldte Tid. Dette Bogtrykkerløfte feilede saameget, at S. T. Hr. Kammerherren af den Aarsag har maattet udsætte Auctionen til den 26de April i Stedet for 15de Martii, da bemeldte Jordebøger og Conditioner ikke for sidst i afvigte Februarii Maaned bleve færdige fra Pressen, og altsaa ikke kunne blive saa betimelig distribuerede som Publiciteten udkrævede for Auctionen efter dens første Bestemmelse. Samme misligholdte Løfte foraarsagede tillige, at jeg, for Tiden at vinde, foranstaltede bemeldte Jordebøger og Conditioner directe afsendte fra Aalborg med den agende Post til de Stæder hvor de vare bestemte, og tvivlede mindst paa, at de jo, efter Bogtrykkerens Løfte og Pligt, skulle være correcte aftrykte efter de ham overleverede skriftlige Exemplarer. Men ved at modtage den Deel deraf som var bestemt til mig, befinder jeg, ei alene at Jordebogerne ere trykte uden at Linierne ere regulerede med fornødne Prikker, som forvolder, at disse ere saa skieve og slangeagtige, at den Oplysning som derved skulle haves, umueligt kan opnaaes, men endog, at Bogtrykkeren har tilladt sig fulde Navnes Betegnelse med enkelte Bogstaver, begaaet adskillige Trykkefeller i det Hele, (hvoriblandt den 30te og 31te Post i Conditionerne 2de gange ere anførte) og i nogle Exemplarer af Kiølbyegaards Jordebog findes Folio 5 anført for Folio 4, hvorved bemeldte Jordebog er saa forvirret, at for Ex., Forsiden af Folio 4, som skulle være parallet med Bagsiden af Folio 3, findes efter Ombladning af Folio 5, og saaledes maae springes frem og tilbage i bemeldte Jordebog efter dens Folier for at komme til nogenlunde Begreb om dens Jndhold. Hvad enten Bogtrykkeren, eller Bogbinderen som har heftet Jordebogerne, har Skyld i den sidste Jrring, maae være en Sag imellem dem; men hvorom alting er, saa byder Bogtrykker Wandals uforsvarlige og skammelige Forhold, i forbemeldte Henseende, mig at avertere: at ikke mit høie Herskab, eller jeg paa Hans Vegne, kan staae til Ansvar for bemeldte trykte Jordebøgers specielle Rigtighed, men vel for saavidt deres summariske Jndhold angaaer, hvorimod herved forsikres, at ved den forhen averterede Auction over forbemeldte Stamhuus, skal blive fremlagt paalidelige Jordebøger, conform med de af mig til Bogtrykker Wandall overleverede, som under hans Presse saa jammerlig ere blevne mishandlede og urigtig aftrykte, hvorfor jeg nærmere agter at kræve ham til Ansvar m. v. Kiølbyegaard, den 5te Martii 1799. Overgaard.